1.pielikums
__.__.2026. izsoles noteikumiem
Nr. _____________


ZEMES NOMAS LĪGUMS Nr. JUR 2026-00/_________[footnoteRef:1] [1:  Šis līgums tiek slēgts gadījumos, ja nomas tiesības izsoles ceļā iegūst kioska ar kadastra apzīmējumu 80440070364006 īpašnieks, nomnieks vai lietotājs] 


Ādaži, Ādažu novads			                      Līguma abpusējas parakstīšanas datums ir 
pēdējā pievienotā paraksta laika zīmoga datums
Ādažu novada pašvaldība (turpmāk – Iznomātājs), izpilddirektora Gunta Porieša personā, kurš rīkojas pamatojoties uz Ādažu novada pašvaldības nolikumu, no vienas puses, un 
______________________________ (turpmāk – Nomnieks), ____________________personā, kurš rīkojas uz statūtu pamata, no otras puses, 
turpmāk katrs atsevišķi saukts “Puse” un abi kopā “Puses”, pamatojoties uz Iznomātāja  2026.gada ___.___________ lēmumu Nr.__ “Par nomas maksas apstiprināšanu tirdzniecības vietai Gaujas ielā 7, Ādažos, un nomas tiesību izsoles rīkošanu” un 2026.gada __. ____________ lēmumu Nr.___ “Par nomas tiesību  izsoles rezultātu apstiprināšanu zemesgabala daļai “Gaujas iela 7””, noslēdz šādu līgumu (turpmāk – Līgums):
1. Līguma priekšmets
1.1. Iznomātājs nodod un Nomnieks pieņem nomas lietošanā nekustamā īpašuma Gaujas ielā 7, Ādažos, Ādažu novadā, kadastra numurs 8044 007 0364, zemes vienības ar kadastra apzīmējumu 8044 007 0364, daļu 60 m² platībā (turpmāk – zemesgabals) saskaņā ar plānu (pielikums Nr.1). 
1.2. Nekustamais īpašums Gaujas ielā 7, Ādažos, Ādažu novada, kadastra numurs 8044 007 0364, ierakstīts Rīgas rajona tiesas Ādažu novada zemesgrāmatas nodalījumā Nr. 100000521856.
1.3. Zemesgabala lietošanas mērķis:
1.3.1. zemesgabala noma 60 m2 platībā bez apbūves tiesībām, tirdzniecībai paredzētas mazēkas/kioska ierīkošanai.
1.3.2. Tirdzniecības vieta paredzēta Latvijā ražoto produktu un preču tirdzniecībai, kā arī publisku pasākumu rīkošanai (semināri, meistarklases un tml.).
1.4. Līguma noslēgšanas brīdī uz zemesgabala atrodas tirdzniecības ēka – kiosks ar kadastra apzīmējumu 80440070364006 (turpmāk – kiosks), kurš pieder SIA “Ādažu ražotāji”, reģistrācijas numurs 54103145031, juridiskā adrese: Gaujas iela 11 - 28, Ādaži, Ādažu nov., LV-2164.[footnoteRef:2] [2:  Ja uz Līguma noslēgšanas dienu mainījusies kioska piederība vai nomnieks kiosku nomā/patapina, punktu attiecīgi koriģē] 

1.5. Kioska visa veida pārbūves ir jāsaskaņo ar Ādažu novada būvvaldi.
1.6. Zemesgabala robežas Nomniekam dabā ierādītas un zināmas. 
2. Līguma termiņš
2.1.  Līgums stājas spēkā ar 2026. gada __.___________ un ir spēkā līdz 2032. gada ___.____________, bet daļā par maksājumiem - līdz saistību pilnīgai izpildei.
2.2. Līguma termiņu var pagarināt normatīvajos aktos paredzētajā kārtībā.
3. Norēķinu kārtība
3.1. Nomnieks maksā Iznomātājam nomas maksu 81.- EUR ( astoņdesmit viens eiro un 00 centi) mēnesī, papildus pievienotās vērtības nodoklis (PVN).
3.2. Nomnieks nomas maksu maksā reizi mēnesī, pamatojoties uz Iznomātāja izrakstītu rēķinu, ieskaitot nomas maksu Iznomātāja rēķinā norādītajā kredītiestādes norēķinu kontā 10 (desmit) darba dienu laikā pēc rēķina saņemšanas
3.3. Iznomātājs sagatavo strukturētu elektronisko rēķinu XML formātā (turpmāk – E-rēķins), atbilstoši normatīvajos aktos noteiktajām prasībām par piemērojamo elektroniskā rēķina standartu un tā pamatelementu izmantošanas specifikāciju un aprites kārtību un izsūta to uz Nomnieka oficiālo elektronisko e-adresi. Tiek uzskatīts, ka elektroniskais rēķins ir nogādāts Nomniekam otrajā darba dienā, kad tas izsūtīts no Iznomātāja oficiālo elektroniskās e-adresi. 
3.4. Iznomātāja e-rēķins uzskatāms par saistošu Nomniekam, ja rēķins atbilst visām normatīvo aktu prasībām attiecībā uz rēķinā norādāmo informāciju.
3.5. Nomnieks papildus nomas maksai maksā normatīvajos aktos noteiktos nodokļus un komunālo pakalpojumu rēķinus.
3.6. Nekustamā īpašuma nodokli par zemesgabalu Nomnieks maksā atbilstoši Maksāšanas paziņojumam par nekustamā īpašuma nodokli.
3.7. Nomnieks veic Līgumā noteiktos maksājumus sākot ar Līguma spēkā stāšanās dienu. Ja Samaksas termiņu kavējuma gadījumā Nomnieks maksā Iznomātājam nokavējuma procentus 0,1% apmērā no kavētā maksājuma summas par katru kavējuma dienu. 
4. Iznomātāja pienākumi un tiesības
4.1. Iznomātāja pienākumi un tiesības:
4.1.1. netraucēt Nomniekam lietot zemesgabalu atbilstoši Līguma un normatīvo aktu prasībām; 
4.1.2. kontrolēt zemesgabala izmantošanu atbilstoši Līguma un normatīvo aktu nosacījumiem;
4.1.3. prasīt Nomniekam nekavējoties novērst tā darbības vai bezdarbības dēļ radīto Līguma nosacījumu pārkāpumu sekas un atlīdzināt radītos zaudējumus; 
4.1.4. sniegt Nomniekam visu nepieciešamo informāciju, kas saistīta ar Līguma izpildi.
4.2. Iznomātājs neatbild par zemesgabalā izvietoto Nomnieka mantas bojāšanos vai bojāeju trešo personu, stihiskas nelaimes vai nepārvaramas varas iedarbības rezultātā.  
5. Nomnieka pienākumi un tiesības
5.1. [bookmark: _Hlk502139521]Nomnieka pienākumi un tiesības:
5.1.1. lietot zemesgabalu atbilstoši izmantošanas mērķim un funkcionālajam uzdevumam;
5.1.2. nodrošināt inženierkomunikācijas pieslēgšanu un uzturēšanu kioska darbībai;
5.1.3. kā krietnam un rūpīgām saimniekam rūpēties par zemesgabalu, uzturēt to atbilstoši normatīvo aktu prasībām, kā arī nodrošināt, lai zemesgabalam piegulošā publiskā lietošanā esošā teritorija ir sakopta atbilstoši pašvaldības saistošo noteikumu prasībām par pašvaldības teritoriju un būvju uzturēšanu;    
5.1.4. neveikt prettiesiskas darbības vai darbības, kas radītu paaugstinātas bīstamības risku, kā arī savu iespēju robežās nepieļaut šādas darbības no trešo personu puses;
5.1.5. par saviem līdzekļiem nodrošināt zemesgabala apsaimniekošanu, atbilstību sanitāro, vides aizsardzības, ugunsdrošības, darba drošības, u.c. normatīvu, valsts un pašvaldību dienestu prasībām, kā arī spēkā esošo tiesību aktu prasībām;
5.1.6. nodrošināt likumu un citu tiesību aktu ievērošanu zemesgabala izmantošanā;  
5.1.7. ievērot zemesgabala lietošanas tiesību aprobežojumus, arī tad, ja tie nav ierakstīti zemesgrāmatā; 
5.1.8. nepieļaut zemesgabala kvalitātes pasliktināšanos, ar savām darbībām neaizskart citu lietotāju vai trešo personu likumīgās intereses.
5.2. Nomnieks ir tiesīgs viņa īpašumā esošu kiosku nodot nomā, kā arī nodot apakšnomā Zemesgabala daļu zem ēkas:
5.2.1. aktivitāšu nodrošināšanai, kas saistītas ar Ādažu novada un Latvijas produkcijas popularizēšanu, tajā skaitā, meistarklašu un degustāciju organizēšana, ieskaitot produkcijas sagatavošanu un pabeigšanu uz vietas;
5.2.2. kafijas automātu izvietošanai;
5.2.3. normatīvajos aktos paredzētā kārtībā saskaņotu reklāmas stendu vai baneru izvietošanai;
5.2.4. citu aktivitāšu nodrošināšanai un pakalpojumu sniegšanai, kas saistīti ar 1.3. punktā minētā mērķa īstenošanu, ja tas rakstveidā saskaņots ar Iznomātāju.
5.3.  Ja Nomnieks kiosku nomā/patapina no kioska īpašnieka, Līguma 5.2. punktā minētās tiesības Nomnieks var īstenot attiecīgajā nomas/patapinājuma līgumā paredzētajos ietvaros.
5.4. Nomnieks ir atbildīgs par normatīvo aktu pārkāpumiem, ja tādi radušies, lietojot zemesgabalu.
5.5. Ja spēkā stājās tiesību akts, kurš paredz, uzliek vai nosaka citādākus Nomnieka vai Iznomātāja tiesības un pienākumus, tad Nomniekam vai Iznomātājam tie kļūst saistoši ar attiecīgā tiesību akta spēkā stāšanās dienu.
5.6. Beidzoties Līgumam, gadījumā, kad kiosks pieder Nomniekam, Nomniekam ir pienākums atbrīvot zemesgabalu ne vēlāk kā mēneša laikā pēc Iznomātāja attiecīga paziņojuma saņemšanas, tai skaitā, nojaucot vai aiztransportējot kiosku no zemesgabala, kā arī, sakārtojot teritoriju. 
5.7. Viss, kas atradīsies uz zemesgabala pēc Līguma 5.6. punktā norādītā termiņa beigām, tajā skaitā, kiosks, tiks uzskatīts par pamestu mantu, un Iznomātājam būs tiesības rīkoties ar to pēc sava ieskata, tajā skaitā, nojaukt. Šajā gadījumā Nomnieks atlīdzina Iznomātājam visas izmaksas, kas saistītas ar kioska nojaukšanu un zemesgabala atbrīvošanu. 
5.8. Gadījumā, kad Nomnieks kiosku nomā/patapina no tā īpašnieka, beidzoties Līgumam, Nomniekam ir pienākums atbrīvot zemesgabalu no Nomniekam piederošās mantas/inventāra un sakārtot zemesgabalu ne vēlāk kā mēneša laikā pēc Iznomātāja attiecīga paziņojuma saņemšanas.
6. Līguma grozīšana un strīdu izskatīšanas kārtība
6.1.  Līgumā neregulētajām tiesiskajām attiecībām piemērojami spēkā esošie tiesību akti. 
6.2. Līguma noteikumus var grozīt, Pusēm rakstiski vienojoties. Grozījumi Līgumā stājas spēkā pēc to noformēšanas rakstiski un abpusējas parakstīšanas. Līgumā paredzētajos gadījumos Iznomātājam ir tiesības vienpusēji grozīt Līguma nosacījumus. 
6.3. Domstarpības Līguma darbības laikā risina sarunu ceļā. Ja vienošanos nevar panākt, strīds risināms tiesā tiesību aktos noteiktajā kārtībā.
6.4. Ja spēkā stājās tiesību akts, kurš paredz, uzliek vai nosaka citādākus Nomnieka un/vai Iznomātāja tiesības un pienākumus, tad Nomniekam un/vai Iznomātājam tie kļūst saistoši ar attiecīgā tiesību akta spēkā stāšanās dienu.
7. Līguma izbeigšana
7.1.     Nomas Līgumu var izbeigt Pusēm, savstarpēji rakstveidā vienojoties. 
7.2. Puses ir tiesīgas izbeigt Līgumu pirms termiņa, rakstveidā paziņojot par to Iznomātājam 1 (vienu)  kalendāro  mēnesi iepriekš.
7.3. Iznomātājs ir tiesīgs vienpusēji lauzt Līgumu pirms termiņa, paziņojot par to Nomniekam rakstiski divas nedēļas iepriekš, ja Nomnieks lieto zemesgabalu vai tā daļu Līgumā neparedzētam mērķim vai pretēji normatīvo aktu vai Līguma noteikumiem un 5 kalendāro dienu laikā pēc Iznomātāja paziņojuma saņemšanas nav pārtraucis šo pārkāpumu. 
7.4. Iznomātājam ir tiesības vienpusēji izbeigt Līgumu pirms termiņa, paziņojot par to Iznomātājam vienu nedēļu iepriekš, ja zemesgabals nav izmantojams Līgumā paredzētajam mērķim. 
7.5. Līgums izbeidzas pats no sevis, un Iznomātājam nav pienākuma atlīdzināt Nomniekam nekāda veida zaudējumus gadījumos, ja kioskā nenotiek tirdzniecība vai citas Līgumā minētās aktivitātes vairāk nekā četru mēnešu laikā, skaitot no Līguma noslēgšanas.
7.6. Iznomātājam nav pienākums atlīdzināt jebkādus zaudējumus vai izdevumus, kādi Nomniekam ir vai būtu radušies Līguma laušanas dēļ 7.3.-7.5. punkta gadījumos.
7.7. Pēc Līguma termiņa beigām vai izbeidzoties Līgumam pirms termiņa, Nomnieks nodod Iznomātājam atpakaļ zemesgabalu, ne sliktākā stāvoklī, kā tas tika pieņemts, noslēdzot Līgumu. Nododot zemesgabalu, Puses abpusēji paraksta zemesgabala nodošanas - pieņemšanas aktu, kurā norāda arī zemesgabala faktisko stāvokli
8. Nepārvarama vara
8.1. Puses nenes atbildību par pilnīgu vai daļēju Līguma neizpildi, ja tā radusies nepārvaramu, no Pusēm neatkarīgu ārkārtēju apstākļu dēļ. Šādi apstākļi ir dabas stihijas (plūdi, vētras postījumi), politiskās un ekonomiskās blokādes, valdības akcijas, masu nekārtības, vispārēji streiki u.c.
8.2. Par Līguma noteikumu izpildi traucējošu un 8.1. punktā norādīto apstākļu iestāšanos un izbeigšanos Puse 5 darba dienu laikā rakstiski informē otru Pusi. Nesavlaicīga paziņojuma gadījumā Puses netiek atbrīvotas no Līguma saistību izpildes.
8.3. Ja nepārvaramas varas apstākļi turpinās ilgāk par 60 kalendāra dienām, katra no Pusēm var vienpusēji atkāpties no Līguma, par to rakstiski brīdinot otru Pusi 15 darba dienas iepriekš.
9. Nobeiguma nosacījumi
9.1. Pilnvarotā persona no Iznomātāja puses, kura ir tiesīga kontrolēt Līguma saistību izpildi, apmeklēt zemesgabalu un novērtēt tā stāvokli, ir  Centrālās pārvaldes Nekustamā īpašuma nodaļas nekustamā īpašuma un zemes lietošanas speciālists Volli KUKK, t. 24114151, volli.kukk@adazunovads.lv.
9.2. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei uz Līgumā norādīto adresi vai elektroniski uz Līgumā norādīto e-pasta adresi. Tās ir uzskatāmas par saņemtām: ja izsūtītas ar iekšzemes reģistrētu pasta sūtījumu, tad 7. darba dienā pēc nodošanas pasta iestādē, vai, ja nodotas personīgi pilnvarnieka rokās pret parakstu, tad dienā, kad izsniegtas, vai arī, ja nosūtītas otrai Pusei uz Līgumā norādītā pilnvarnieka e-pasta adresi, tad nākošajā darba dienā pēc nosūtīšanas.
9.3. Līgums sagatavots elektroniska dokumenta veidā, uz 5 lappusēm (neskaitot pielikumu), parakstīts ar drošu elektronisko parakstu, un tas stājas spēkā pēdējā paraksta un laika zīmoga pievienošanas brīdī.
9.4. Līgumam ir trīs pielikumi:
9.4.1. Nomas objekta plāns, uz 1 lp.;
9.4.2. [bookmark: _Hlk231814079]Ādažu novada pašvaldības domes 2026. gada 25.jūnija lēmums Nr. 245 “Par zemes daļas nosacītās nomas maksas apstiprināšanu un nomas tiesību izsoles rīkošanu tirdzniecības vietai Gaujas ielā 7, Ādažos,” (eDatne);
9.4.3. Ādažu novada domes 2026.gada _______ lēmums Nr.  “Par nomas tiesību  izsoles rezultātu apstiprināšanu zemesgabala daļai “Gaujas iela 7”” (eDatne).
10. Pušu paraksti
	Iznomātājs: Ādažu novada pašvaldība
Reģ. Nr. 90000048472
Juridiskā adrese: Gaujas iela 33A, Ādaži,
Ādažu nov., LV-2164
Kredītiestāde: Valsts kase
Kods: TRELV22
Konta Nr.: LV43TREL9802419010000
Tālr. 25151340, 25151341
e-pasts dome@adazunovads.lv 

Pašvaldības izpilddirektors Guntis Porietis
Datums skatāms laika zīmogā              

	Nomnieks: 
Reģ. Nr. 
Juridiskā adrese: 
Banka: 
Kods: 
Konta Nr.: 
Tālr. 
e-pasts  



Datums skatāms laika zīmogā              






ŠIS LĪGUMS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
